***XL*** er et norsk humorprogram som opprinnelig gikk på NRK Radio fra 1993 til 1999, og som startet opp igjen i 2021. 

Programmet ble opprinnelig ledet av Lars Hognestad, derav tittelen *XL* som stod for Xtra Lars. I 1995 overtok Espen Thoresen, etter å først ha hatt innslag i programmet. Thorsen hadde flere medarbeidere med seg i studio, der de meste sentrale var Kristopher Schau, Atle Antonsen, Johan Golden og Øystein Karlsen. Programmet gikk på P3 og ble sendt mandag, tirsdag, torsdag og fredag mellom fire og seks. I tillegg hadde de en del livesendinger. *XL* ble omstridt og det har i ettertid blitt omtalt som det mest kontroversielle og nyskapende radioprogrammene i norsk radiohistorie.

|  |
| --- |
| Jeg husker det var stas å få føle at vi var med på å skape noe som var nytt, en føkkings ny radiokanal. I tillegg hadde vi bra sjefer, Tormod Kjensgjord, Nils Heldal og Charlo Halvorsen, som tillot oss å gjøre akkurat det som falt oss inn
– Espen Thoresen (2011) |

I 2021 returnerte programmet til NRK P1, først med åtte sendinger under navnet *XL 21* lørdager i løpet av sommeren og deretter faste sendinger hver fredag fra september. Den nye utgaven av programmet ble ledet av Thorsen med Berit Boman og produsent Jon Toset som faste medvirkende.

I 1998 ble programmet ble en TV-versjon av programmet laget under navnet *XLTV* som gikk parallelt med radioprogrammet fram til det ble lagt ned juli 1999.

Historikk
---------

Den opprinnelige utgaven av programmet hadde mange medarbeidere, blant andre Kristopher Schau, Atle Antonsen, Johan Golden, Janne Rønningen, Øystein Karlsen, Gunhild Dahlberg, Hasse Lindmo, Jon Toset, Hans Bauge, Are Sende Osen, Erling Fossen og Espen Lohne. Medarbeiderne kom i de fleste tilfeller kun innom studio og hadde faste spalter under programmet. Det samme gjorde produsentene av sendingene. 

Både produsentene Paul Arvid Jørgensen, Hasse Lindmo og Jon Toset ble introdusert for lytterne ved at de ble kalt inn i studio gjennom døra til kontrollrommet av Espen Thoresen.

Noen av *XL*s faste spalter i på slutten av 1990-tallet: 

Kristopher Schau:

* Hva med dette?
* Poteten kan brukes til alt
* Hvordan har egentlig dyra det?
* Mikro-triks
* Perfekt igjen!

Johan Golden:

* Johan tester et hus
* Negerperspektiv
* Reportasjesenteret

Atle Antonsen:

* XL tester verktøy
* XL gjør som damer gjør
* Atle Antonsen parodierer mennesker han har møtt
* Klar, Ferdig Plystr
* Barn av Regnbuen på forskjellige ulike typer instrumenter

Espen Thoresen:

* XL's Snakk Bar (med bl.a sin mor Eva, Trond Giske og Arne Berg)
* Kjøtt VS Fisk
* Telefonsamtale med båndopptager

Referanser
----------

1. 1 2 3 4  «p3.no » Gjorde som de ville». *p3.no*. 4. mars 2011. Besøkt 27. desember 2018.
2. ↑  «NRK - P3: XL». *web.archive.org*. 5. desember 1998. Archived from the original on 5. desember 1998. Besøkt 28. januar 2019. CS1-vedlikehold: Uheldig URL (link)
3. ↑  Kommunikasjon, N. R. K. (23. juni 2021). «XL er tilbake!». *NRK*. Besøkt 31. juli 2021.
4. ↑  «Sommerjobben ga effekt - nå får Espen Thoresen fast sendetid på NRK P1». *m24.no*. 13. mars 2021. Besøkt 3. oktober 2021.

Eksterne lenker
---------------

* (no) Offisielt nettsted Rediger på Wikidata
* Hjemmeside (arivert) (1998)
* Hjemmeside (arkivert) (1997)